গত মঙ্গলবার ভোর সাড়ে ৫টার চিত্র। ঢাকা-সিলেট মহাসড়ক নীরব-নিথর। অল্প কিছু দূরে দূরে কয়েকজন করে মহিলার জটলা। এদের কেউ বোরখা পরা, কেউ কাপড় পড়া। কারো হাতে ভ্যানিটি ব্যাগ। আবার কারো হাতে চটের বস্তা। এদের বাড়ি দেশের বিভিন্ন অঞ্চলে। দারিদ্রতা তাদের অভিশাপ। তাই দারিদ্রকে জয় করতে এরা একেকজন জীবন-যুদ্ধ আর জীবিকা নির্বাহের অগ্রনায়িকা। এরা সবাই আজ স্বাবলম্বী। সারাদেশের প্রায় ৩০ হাজার নারী রূপগঞ্জের গাউসিয়া মার্কেটে এসে সমবেত হয়। গাউসিয়া মার্কেট এদের ভাগ্যের চাকা ঘুরিয়ে দিয়েছে।